བུ་དེར་སེམས་ཁྲལ་བྱེད་མི་དགོས།ཆམ་པ་དྲག་པར་མ་ཟད།གློ་ལུའང་མཚམས་རེར་མ་གཏོགས་ཡོང་གི་མི་འདུགཁོན་ཐར་སྒྲོལ་མ་ཁོ་ལ་ཤ་ཧ་ཅང་ཚ་བས།ཁོ་སྔར་ལས་ཀྱང་ལག་ཆགས་ཡོད།ངེད་གཉིས་ཡོང་བ་རིག་པས་དགའ་སྤྲོ་སྐྱེས་ལ།དབང་འཚོ་ནི་ས་གོམ་པ་གང་ལའང་མི་གཏོང་བར་རྗེས་སུ་འབྲངས་རྐྱང་བྱས་འོངས།ངོ་མ་སྙིང་རྗེ་བ་ཞིག་རེད།སྒྱུག་མོས་དབུགས་ཡང་ཡང་ལེན་ཞོར་དེ་ལྟར་བཤད་རྗེས།ཡང་གཉེར་མས་ཁེབས་པའི་དཔྲལ་བར་མདུད་ལོག་ཅིག་རྒྱག་བཞིནཁོ་ཚང་གི་ཨ་ཡེ་ཕོ་ནད་ཀྱིས་བཟུང་བས་ལ་ཉེ་མི་འདུགཟ་མ་ཟ་ཐེངས་རེར་ཕྱེད་ཙམ་ཡར་སྒྲེགས་ཤིང་ཕྱིར་བསྐྱུགས་ཡོང་ཟེར་བས།ད་ཚེ་ཚད་ཅང་ཡོད་མི་སྲིད།ནད་རྟགས་ལ་བལྟས་ན་ལྷ་བུའི་ཨ་ཕ་བླ་སོང་བོ་དང་གཅིག་འདྲ་རེད།མ་སེམས་ཅན་འདིའི་མགོར་དོན་དག་ངན་པ་ཅི་ཡང་ཡོང་གིན་འདུགརྗེ་བཙུན་འཕགས་མ་སྒྲོལ་མས་མཁྱེནཅེས་སྐད་དམའ་མོས་གསོལ་འདེབས་ཤིག་ཀྱང་བྱས་འོངས།